stanford-oval/wikipedia huggingface dataset:
דייב (סדרת טלוויזיה)
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 4 במרץ 2020 | 29 באפריל 2020 |
|  | 2 | 10 | 10 | 16 ביוני 2021 | 11 באוגוסט 2021 |
|  | 3 | 10 | 10 | 5 באפריל 2023 | 31 במאי 2023 |
הפקה

בפברואר 2019 נודע שרשת FX הזמינה סדרה בכיכובו של הראפר ליל דיקי.
הערות שוליים

↑  Andrew O'Brien (13 בפברואר 2020). "Watch The Trailer For The New Lil Dicky FXX Comedy Series, 'Dave'". live for live music. נבדק ב-4 באפריל 2022. {{cite web}}:  (עזרה)
↑  Rick Porter (27 בפברואר 2019). "Kevin Hart-Produced Comedy Series With Rapper Lil Dicky Set at FX". Hollywood Reporter. נבדק ב-4 באפריל 2022. {{cite web}}:  (עזרה)
סימן המכשפה

ציור שמן "בדיקת מכשפה" מאת תומקינס הריסון מטסון (1853)
על פי ציידי מכשפות, בעיקר בתקופת השיא של צידי המכשפות במאה ה-17, סימן המכשפה, הקרוי גם סימן השטן או תו השטן, היה סימן על גוף הברייה המצביע על היותה מכשפה. האמונות לגבי הסימנים השתנו בהתאם למיקום המשפט וההאשמה המופנית נגד המכשפה-לכאורה. ההתייחסות המוקדמת ביותר לקיום סימן כזה היא מהמאה ה-16. עדויות באשר לסימני מכשפות הגיעו לשיאן בשנת 1645, ועד שנת 1700 כבר נעלמו כמעט כליל. האמונה לגבי סימן המכשפה הייתה שזהו סימן קבוע בו מסמן השטן את חניכיו כדי לכבול אותם בצייתנות ושירות אליו. את הסימן הוא יוצר על ידי שריטה בטלפיו על בשרם, או על ידי צריבה בברזל חם. היו מקרים בהם נטען שהסימן הושאר כאשר השטן ליקק את האדם המדובר. בדרך כלל הסימן יוחס לחלק מטקסי חניכה ליליים.
סימן נוסף שיוחס לקשר בין מכשפות לשטן הוא פטמת המכשפה - בליטה המצויה איפשהו על גוף המכשפה, ולאו דווקא שד או פטמה. תואר לפעמים כבעל מראה של יבלת.
המונח "סימן מכשפות" שימש גם לסימנים שהוצבו על בתים ומבנים כדי להרחיק מהם מכשפות, בדרך כלל על דלתות, עמודים וקירות.
אמונות לגבי תו השטן

פטמת המכשפה מזוהה עם עיוות של הכוח האמהי על ידי מכשפות, בתקופה המודרנית המוקדמת באנגליה. על פי האמונה, מכשפות הזינו בעזרת פטמתן המיוחדת שדונים או רוחות מלווים; המלווים (לעיתים קרובות חיות מבויתות, דוגמת חתולים) סייעו למכשפה בקסמיה בתמורה למזון (דם) מקרבנות שהקריבה או מיניקה מפטמת המכשפה. פטמת המכשפה גם משמשת את השטן עצמו, היונק ממנה כשהוא מבקר בלילות במיטותיהן של משרתותיו הנאמנות, ולפעמים אף מפרה אותן בזרעו. היצורים שנולדו מזיווג זה גם ינקו מפטמה זו. בפולקלור האנגלי, יצורים אלו נקראו "קמביון", והיו סיפורים לפיהם ביום השביעי של השבוע השביעי של הזנה מפטמת המכשפה, היה הקמביון גדל ומגיע לבגרות, ויוצא אל העולם לזרוע הרס באמצעות כוחות דמוניים שירש מאביו העל-טבעי.
על פי האמונה, סימני המכשפה יושמו במקומות מוסתרים בגוף: תחת העפעפיים, בבתי השחי, או בחללים בגוף. כאשר נמצא סימן כזה, הוא נחשב להוכחה חותכות להיותה של המואשמת מכשפה. בהתאם, על פי האמונה, לכל מכשפה יש כזה סימן, וחיפוש גופני קפדני היה חלק מתהליך משפט של מכשפה. כל סימן על הגוף היה יכול להיחשב כסימן מכשפה: שומות, צלקות, כתמי לידה, סרחי עור, "פטמה שלישית", גיוון בצבע העור, וכדומה. המומחים, או האינקוויזיטורים, האמינו שהם יכולים להבדיל בנקל בין סימן מכשפה לבין פגם טבעי בעור, ולכן גם התעלמו מכל טענה מצד מואשמות שסימן שנמצא הוא טבעי.
בדיקת האינקוויזיטורים

הרשויות בציד המכשפות באופן שגרתי הפשיטו את המכשפה הנאשמת מבגדיה, וגילחו את כל שיער גופה, כך ששום סימן פוטנציאלי לא יישאר מוסתר. הם תקעו סיכות לתוך צלקות, יבלות, אזורים של עור מעובה או כהה. היה נהוג לערוך את הבדיקות לעיני קהל גדול. מכיוון שהאינקוויזיטורים גם האמינו כי השטן משאיר סימנים בלתי נראים, אם לא הצליחו למצוא סימן לאחר הפשטה וגילוח, הם פשוט התחילו לדקור את הנאשמת בסיכות בכל חלקי גופה עד שמצאו אזור לא רגיש. בדיקות אלו פסקו עד שנת 1700.
האלימות שהופנתה כנגד מכשפות-לכאורה על מנת לגלות את סימניהן כללה עינויים. עינויים אלה בדרך כלל כללו נדבך של אלימות מינית, אפילו עד אינוס המואשמת, אפילו שאונס לא נחשב ככלי להשגת מידע. ההיסטוריונית אן ברסטו מתארת מספר דוגמאות כאלה, כמו במקרה של קתרינה לטומיה, שהייתה ילדה קטנה, אשר נאנסה פעמיים בתאה, וכמעט מתה בעקבות זאת, וכן את מעשיו של התליין ז'האן מינאר, שהיה "בודק" את הנשים שהוציא להורג, על אף שכבר הורשעו, כמו במקרה של אלדגונד דה רו, "הוא בדק את חלקיה הפנימיים, את פיה, ואת 'פארטי אונטוז' (מבושיה). כאשר אישה הולקתה, היא הוכרחה להתפשט בחלקה העליון ולהציג את שדיה לציבור. כדי לאלץ אותה להתוודות, מרח כומר שומן רותח על עיניה, בתי השחי, בטנה, ירכיה, מרפקיה ו'דאן סה נאטור', בווגינה, של קתרין בוראיון. היא מתה בכלא, ללא ספק מפצעיה".
במהלך ציד המכשפות הועסקו אנשים כדי לסייע במציאת והרשעת מכשפות. אנשים אלו קיבלו את התואר "מגלי המכשפות". אולי המפורסם מביניהם היה מת'יו הופקינס (בסביבות 1620–1647), אשר טען לתואר "מגלה המכשפות הכללי". כתביו של הופקינס הגיעו לשיא הפופולריות שלהם במהלך מלחמת האזרחים האנגלית (משנת 1645), וכתבים אלה תרמו רבות לשימוש בתו השטן כראיה במשפטי המכשפות ולאמונה בו. בסקוטלנד באותה תקופה היו שתי נשים שהתחזו לגברים, וכינו את עצמן "מר דיקסון" ו"מר פיטרסון", כדי שגם הן יוכלו להיות למגדי מכשפות.
היסטוריוגרפיה > תאוריית הקעקועים הפגאנים

האנתרופולוגית מרגרט מארי התייחסה לנושא סימני המכשפות בספריה Witchcult in Western Europe ו-The God of the Witches שיצאו בתחילת המאה ה-20. היא טענה שאכן היו סימנים, שלמעשה היו קעקועים של חברים בדת פגאנית מאורגנת. שהיה מדובר באנשים שנטלו חלק בפעילות שלא התקבלה בחברה בעין יפה, אך שלא היה בה מן העל-טבעי. אחרי צאת הספרים, מארי פיתחה שם כמומחית למכשפות וכישוף, ויש הזוקפים לזכותה את העניין המחודש בדתות ופרקטיקות פגאניות, כמו דת הוויקה. עם זאת, רבות מטענותיה שהיו שנויים במחלוקת נידחו מאוד במידה רבה, בין היתר בשל חוסר ראיות.
היסטוריוגרפיה > בהסתכלות פמיניסטית

גישה נוספת רואה את האמונה והחיפוש אחר סימן המכשפה כמונע מגדרית. אן ברסטו, בספרה Witchcraze: A New History of the European Witch Hunts, מנתחת את ציד המכשפות של אירופה כניסיון לשלוט בנשים, ואת סימן המכשפה כתירוץ לשלוט בגופן של נשים דרך אלימות וסדיזם. היא מתארת את המציאות של נשים בחברה במהלך הזמן הזה: "כאשר בן אצולה היה מגן על 'אישה חביבה על הבריות ואדוקה' הדוקר [בסיכות] טען כי, לאחר שהואשמה, היא חייבת להיבדק בכל מקרה". ברסטו את האלימות בעלת האופי המיני שרווח בציד המכשפות כראיה נוספת כי ציד מכשפות היה, למעשה, ציד נשים.
היסטוריוגרפיה > תאוריית הפחד מכוח האמהות

ההיסטוריונית דבורה ויליס טוענת כי ציד מכשפות נבעה בפחד חברתיו מהכוח האימהי. ויליס טוענת כי ברחבי אירופה של התקופה המודרנית המוקדמת ישנם גילויי פחד מאמהות מרושעת, המוצאת ביטוי במגוון דרכים, ביניהם סיפורי אגדות ואמונות לגבי מכשפות, ושפטמת השטן היא ביטוי ישיר של פחד זה. ויליס רואה בפטמת המכשפות עיוות של הכוח הנשי להזין ולחזק צעירים.
היסטוריוגרפיה > תאוריית מחלת ליים

מ. דריימון הציע תאוריה לפיה באזורים המושפעים ממחלת ליים, יש בסיס הן לזיהוי מכשפות על פי התנהלות מוזרה, שכן המחלה משפיעה על הלוקים בה מבחינה נוירולוגית, והן לבדיקה לגילוי שכן נשיכת קרציות משאירה סימנים על העור, ויכולה להיות במקומות נסתרים בגוף. הוא מציין שהתפתחות התאוריה ביחס לתו השטן באירופה הגיעה רק אחרי מגעיו של קולומבוס עם "העולם החדש" בשנת 1492, והיא עשויה להיות התוצאה של העברת הזיהום הגורם לליים מאמריקה לאירופה, במיוחד באזורים תחת שליטת האימפריה הספרדית, כולל חלקים של עמק נהר הריין (היום חלק מגרמניה). נושא זה הוא הנושא של עבודה האחרונה במחקר של כישוף. תאוריה זו היא הרחבה של הרעיון שהוצע במקור על ידי לורי וין קרלסון, לפיו המכושפים-לכאורה בסיילם סבלו ממחלת דלקת המוח.
הערות שוליים

↑  "Encyclopedia of Witchcraft: The Western Tradition" Richard M. Golden, Library of Congress vol 4, Q-Z, 2006
↑  Devil's mark Guiley, Rosemary Ellen. The Encyclopedia of Witches and Witchcraft. New York: Facts On File.1989. p. 99
↑  Deborah Willis "Malevolent Nurture: Witch-hunting and maternal Power in Early Modern England" Ithaca, NY, and London: Cornell University Press. 1995. xi + 264 pp.
↑  "Witchcraft Today: An Encyclopedia of Wiccan and Neopagan Traditions" James R. Lewis, Library of Congress Cataloging-in-publication Data, 1999; pp. 104
↑  Hart, R 1971, Witchcraft, London, Wayland
↑  "Encyclopedia of Witchcraft: The Western Tradition" Richard M. Golden, Library of Congress vol 4, Q-Z, 2006.
↑  Barstow, Anne Llewellyn. Witchcraze: A New History of the European Witch Hunts. USA: Pandora: A Division of HarperCollins Publishers, 1994.
↑  Anne Llewelyn Barstow, Witchcraze: A New History of the Witch Hunts. (USA Pandora: A Division of HarperCollins Publishers, 1994), 129.
↑  The Witch-Cult in Western Europe – A Study in Anthropology By Margaret Alice Murray. OXFORD 1921
↑  Jaqueline Simpson, "Margaret Murray: Who Believed her and Why" Folklore 105 (1994):89-96.
↑  Barstow, Anne Llewellyn. Witchcraze: A New History of the European Witch Hunts. USA: Pandora: A Division of HarperCollins Publishers, 1994. 130.
↑  Drymon, M.M., Disguised as the Devil: How Lyme disease Created Witches and Changed History. Brooklyn, Wythe Avenue Press, 2008
↑  Carlson, Laurie Winn. A Fever in Salem: A New Interpretation of the New England Witch Trials. Chicago, Ivan R. Dee, 1999
מתיו הופקינס, "מגלה המכשפות"
הוליווד (מיני-סדרה)

| --- | --- |

הכרזה הרשמית
 סוגה:  דרמה
 יוצרים:  ראיין מרפי איאן ברנן
 שחקנים:  דארן כריס דייוויד קורנסווט ג'רמי פופ פטי לופון דילן מקדרמוט הולנד טיילור ג'ים פרסונס קווין לטיפה מישל קרוסייץ ג'ו מנטלו מוד אפאטו
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 תקופת התרחשות:  שנות ה-40 של המאה ה-20 
 מספר עונות:  1
 מספר פרקים:  7
 הפקה
 מפיקים בפועל:  ראיין מרפי איאן ברנן דארן כריס דייוויד קורנסווט ג'רמי פופ
 חברת הפקה:  Ryan Murphy Productions
 הפצה:  נטפליקס
 מוזיקה:  נתן בר 
 שידור
 רשת שידור:  נטפליקס
 תקופת שידור מקורית:  1 במאי 2020 – 1 במאי 2020 
 קישורים חיצוניים
 אתר רשמי
 דף התוכנית ב-IMDb
 
הוליווד (באנגלית: Hollywood) היא מיני-סדרה אמריקאית מסוגת דרמה שנוצרה על ידי ראיין מרפי ואיאן ברנן. מיני-הסדרה עלתה לשידור בנטפליקס ב-1 במאי 2020.
תקציר העלילה

הסדרה עוקבת אחר קבוצת שחקנים ויוצרי קולנוע שאפתניים בהוליווד שלאחר מלחמת העולם השנייה כשהם מנסים להצליח בכל מחיר אפשרי בטינסלטאון. כל דמות מציעה הצצה ייחודית אל מאחורי הווילון המוזהב של תור הזהב של הוליווד, ומאירה את התנהלות המערכת וההטיות הלא הוגנות על ספקטרום הגזע, מין ומיניות שנמשכות עד היום. הסדרה חושפת ובוחנת דינמיקת כוחות בת עשרות שנים, וכיצד נראה נוף הבידור של הוליווד מאחורי הקלעים.
שחקנים ודמויות

שחקנים ראשיים
שחקנים חוזרים
שחקנים אורחים
|  | שם השחקן/ית | שם הדמות | אודות הדמות |
| --- | --- | --- | --- |
| ‏ | דייוויד קורנסווט | ג'ק קסטלו | חייל משוחרר ממלחמת העולם השנייה שמגיע להוליווד על מנת להתחיל קריירת משחק, אך מוצא עצמו מתפרנס כג'יגולו. |
| ‏ | דארן כריס | ריימונד איינסלי | במאי צעיר ושאפתן, ממוצא פיליפיני, שמעוניין לפרוץ את תקרות הזכוכית של הוליווד. בן-זוגה של קמיל. |
| ‏ | לורה הרייר | קמיל וושינגטון | שחקנית צעירה ממוצא אפרו-אמריקאי שמתקשה למצוא את דרכה. בת-זוגו של ריימונד. |
| ‏ | ג'ו מנטלו | ריצ'רד "דיק" סמואלס | הומוסקסואל בארון, מנהל ההפקות באולפני "אייס". |
| ‏ | דילן מקדרמוט | ארנסט "ארני" ווסט | מנהל תחנת דלק וסרסור שמגייס את ג'ק לעבוד עבורו. דמותו מבוססת על סקוטי באוורס (אנ'). |
| ‏ | ג'ק פיקינג | רוי פיצג'רלד / רוק הדסון | גרסה בדיונית של השחקן באותו השם. שחקן הומוסקסואל בארון ובן-זוגו של ארצ'י. |
| ‏ | ג'רמי פופ | ארצ'י קולמן | תסריטאי הומוסקסואל ואפרו-אמריקאי. בן-זוגו של רוי. |
| ‏ | הולנד טיילור | אלן קינקייד | מנהלת בכירה באולפני "אייס". משמשת כמנטורית עבור שחקניות ושחקנים בתחילת דרכם. |
| ‏ | סמרה ויבינג | קלייר ווד | שחקנית מתחילה, יריבתה של קמיל. ביתם של אייס ואוויס אמברג. |
| ‏ | ג'ים פרסונס | הנרי וילסון | סוכן שחקנים המחתים את רוי. |
| ‏ | פטי לופון | אוויס אמברג | שחקנית לשעבר. אשתו של אייס |
| ‏ | מוד אפאטו | הנרייטה | בת זוגו של ג'ק שנכנסת להריון עם תאומים מרומן שניהלה. |
| ‏ | מירה סורבינו | ג'ין קרנדל | שחקנית ותיקה שניהלה רומן עם אייס. |
| ‏ | מישל קרוסייץ | אנה מאי וונג | שחקנית אסיאתית מפורסמת. |
| ‏ | רוב ריינר | אייס אמברג | בעלה של אוויס. הבעלים של אולפני "אייס". |
| ‏ | קווין לטיפה | האטי מקדניאל | שחקנית אפרו-אמריקאית מפורסמת. |
| ‏ | קייטי מקגינס | ויוויאן לי | שחקנית מפורסמת. |
| ‏ | הרייט האריס | אלינור רוזוולט | חברה קרובה של אוויס. |
הפקה > פיתוח

ב-23 בפברואר 2019, הוכרז כי נטפליקס הזמינה מחברת ההפקות של התסריטאי ראיין מרפי מיני-סדרה כחלק מהעסקה שמרפי סגר מול נטפליקס. הסדרה נוצרה על ידי איאן ברנן ומרפי, שגם מפיקים את הסדרה לצדם של דארן כריס ודייוויד קורנסווט.
הפקה > ליהוק

ב-3 בספטמבר 2019 דווח כי פטי לופון, הולנד טיילור, דארן כריס, ג'רמי פופ, דילן מקדרמוט, ג'ים פרסונס, דייוויד קורנסווט וג'ו מנטלו לוהקו לתפקידים קבועים במיני-הסדרה.
הערות שוליים

↑  Criss, Darren [@DarrenCriss] (September 6, 2019). "HOLLYWOOD, Limited Series coming to @netflix May 2020" (Tweet). Retrieved November 8, 2019 – via Twitter.
↑  Evangelista, Chris (February 20, 2020). "'Hollywood', Ryan Murphy's New Netflix Show, Arrives in May". /Film. Retrieved February 20, 2020.
↑  Pedersen, Erik (February 22, 2019). "Ryan Murphy Sets Next Netflix Series 'Hollywood' About Tinseltown's Golden Age". Deadline Hollywood. Retrieved September 1, 2019.
↑  Goldberg, Lesley (September 3, 2019). "Ryan Murphy Adds to Netflix Slate With 'A Chorus Line' Mini, Andy Warhol Docuseries". The Hollywood Reporter. Retrieved November 8, 2019.
↑  Sneider, Jeff (September 3, 2019). "Exclusive: Ryan Murphy's 'Hollywood' to Star Broadway Sensation Jeremy Pope". Collider. Retrieved September 3, 2019.
↑  Perski, Denise (September 6, 2019). "Darren Criss To Star In & Executive Produce Ryan Murphy's 'Hollywood' Series For Netflix". Deadline Hollywood. Retrieved September 7, 2019.
↑  Petski, Denise (September 25, 2019). "'The Politician's David Corenswet To Star In Ryan Murphy's Netflix Series 'Hollywood'". Deadline Hollywood. Retrieved September 26, 2019.
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
אווניו 5

| --- | --- |

 סוגה:  מדע בדיוני, סדרת טלוויזיה קומית, קומדיה שחורה 
 יוצרים:  ארמנדו ינוצ'י 
 שחקנים:  יו לורי  לנורה קריצ'לו  ניקי אמוקה-בירד  אית'ן פיליפס  סוזי נקמורה  זאק וודס  רבקה פרונט  ג'וש גד  הימש פאטל 
 ארץ מקור:  ארצות הברית ארצות הברית
 שפות:  אנגלית 
 מספר עונות:  2 
 מספר פרקים:  17 (נכון ל־28 בנובמבר 2022) 
 הפקה
 מפיק:  Steve Clark Hall 
 הפצה:  HBO Max 
 מוזיקה:  Adem Ilhan 
 שידור
 רשת שידור:  HBO 
 תקופת שידור מקורית:  19 בינואר 2020 – 28 בנובמבר 2022 
 קישורים חיצוניים
 www.hbo.com/avenue-5
 דף התוכנית ב-IMDb
 
אווניו 5 (באנגלית: Avenue 5) היא סדרת מדע בדיוני קומית, שיצר ארמנדו יאנוצ'י, ושודרה לראשונה בארצות הברית בערוץ HBO ב-19 בינואר 2020. בפברואר 2020 חודשה הסדרה לעונה נוספת.
תקציר עלילה

הסדרה "אווניו 5" תוארה כ"מתרחשת בעתיד, בעיקר בחלל", על סיפונה של חללית תענוגות המשייטת בין פלנטות מתרחשת תקלה חמורה במערכת, שמסיטה את הספינה ממסלולה. ההערכה היא שהחזרה לכדור הארץ תארך כשלוש שנים, במקום התכנון המקורי – שמונה שבועות בלבד. צוות הספינה נאלץ להתמודד עם שמירה על הסדר בקרב הנוסעים, ולדאוג להחזיר את הספינה בשלום ובמהרה לכדור הארץ.
צוות השחקנים

יו לורי – ריאן קלארק, קפטן הספינה אווניו 5
ג'וש גד – הרמן ג'אד, מיליארדר ובעל הספינה אווניו 5
זאק וודס – מאט ספנסר, מנהל קשרי לקוחות של אווניו 5
רבקה פרונט – קארן קלי, נוסעת בספינה אווניו 5
סוזי נקאמורה – שותפה בבעלות של הספינה אווניו 5
לנורה קריצ'לו – בילי מק'אבוי, מהנדסת באווניו 5
ניקי אמוקה-בירד – ראב מולקייר, מנהלת הבקרה של אווניו 5
אית'ן פיליפס – ספייק מרטין, אסטרונאוט לשעבר, שעובד בספינה אווניו 5
הימש פאטל – ג'ורדן הטוואל, סטנדאפיסט שמופיע באווניו 5
הפקה > פיתוח

ב-25 בספטמבר 2017 הוכרז שרשת HBO הזמינה פיילוט לסדרה קומית חדשה שיצר ארמנדו יאנוצ'י, ששימש כתסריטאי ומפיק. בנוסף לפיילוט הזמינה הרשת גם תסריטי גיבוי. באפריל 2019 הזמינה רשת HBO את כתיבת הסדרה. ב-13 בפברואר 2020 חודשה הסדרה לעונה שנייה.
הפקה > ליהוק

באוגוסט 2018 פורסם שיו לורי וסוזי נקאמורה לוהקו לתפקידים ראשיים בפרק הפיילוט. ב-7 בנובמבר 2018 דווח שרבקה פרונט הצטרפה לקאסט בתפקיד ראשי נוסף. בפברואר 2019 נוספו לצוות השחקנים זאק וודס, ג'וש גד, ניקי אמוקה-בירד ולנורה קריצ'לו. ביוני אותה שנה לוהק השחקן הימש פאטל.
הפקה > צילומים

שלב הצילומים של הפיילוט נערך ב-2018 בלונדון שבאנגליה. בעת צילומי הסדרה באולפני האחים וורנר, ליבסדן ביולי 2019, פרצה שרפה שגרמה נזק לסט של התוכנית.
הפקה > שידור

שידור הבכורה של הסדרה היה ב-19 בינואר 2020. בניו זילנד הופצה הסדרה על ידי טלוויזיית הלווין Sky בערוץ SOHO2. בישראל שודרה הסדרה ב-HOT בצמוד לשידורה בארצות הברית.
הערות שוליים

1 2  Petski, Denise (13 בפברואר 2020). "'Avenue 5' Renewed For Season 2 By HBO". Deadline Hollywood. נבדק ב-13 בפברואר 2020. {{cite web}}:  (עזרה)
1 2 3  Andreeva, Nellie (25 בספטמבר 2017). "'Veep' Creator Armando Iannucci Gets HBO Pilot Order For Space Comedy". Deadline Hollywood. נבדק ב-24 באוגוסט 2018. {{cite web}}:  (עזרה)
1 2  Kleinman, Jake. "'Avenue 5' review: Iannucci's sci-fi sitcom is the funniest thing on HBO". Inverse (באנגלית). נבדק ב-2020-01-03.
↑  Andreeva, Nellie; Petski, Denise (22 באפריל 2019). "Armando Iannucci's 'Avenue 5' Space Comedy Gets Series Order At HBO". Deadline Hollywood. נבדק ב-22 באפריל 2019. {{cite web}}:  (עזרה)
↑  Andreeva, Nellie; Petski, Denise (22 באוגוסט 2018). "Hugh Laurie To Star In Armando Iannucci's HBO Comedy Pilot 'Avenue 5'". Deadline Hollywood. נבדק ב-24 באוגוסט 2018. {{cite web}}:  (עזרה)
↑  Petski, Denise (24 באוגוסט 2018). "Suzy Nakamura Joins Hugh Laurie In Armando Iannucci's HBO Comedy Pilot 'Avenue 5'". Deadline Hollywood. נבדק ב-24 באוגוסט 2018. {{cite web}}:  (עזרה)
↑  Andreeva, Nellie (7 בנובמבר 2018). "'Avenue 5': Rebecca Front To Star In Armando Iannucci's HBO Comedy Pilot". Deadline Hollywood. נבדק ב-8 בנובמבר 2018. {{cite web}}:  (עזרה)
↑  Ausiello, Michael (20 בפברואר 2019). "Silicon Valley's Zach Woods Joins Veep Creator Armando Iannucci's Sci-Fi Comedy Pilot Avenue 5 at HBO". TVLine. נבדק ב-22 באפריל 2019. {{cite web}}:  (עזרה)
↑  Andreeva, Nellie; Petski, Denise (21 בפברואר 2019). "'Avenue 5': Josh Gad To Star In Armando Iannucci's HBO Comedy Pilot". Deadline Hollywood. נבדק ב-22 באפריל 2019. {{cite web}}:  (עזרה)
↑  Petski, Denise (25 בפברואר 2019). "'Avenue 5': Niki Amuka-Bird To Star In Armando Iannucci's HBO Comedy Pilot". Deadline Hollywood. נבדק ב-22 באפריל 2019. {{cite web}}:  (עזרה)
↑  Hipes, Patrick (26 בפברואר 2019). "Lenora Crichlow Joins Cast Of HBO's 'Avenue 5' Pilot From Armando Iannucci". Deadline Hollywood. נבדק ב-22 באפריל 2019. {{cite web}}:  (עזרה)
↑  Petski, Denise (18 ביוני 2019). "'Avenue 5': Himesh Patel Joins Armando Iannucci's HBO Space Comedy Series". Deadline Hollywood. נבדק ב-21 בדצמבר 2019. {{cite web}}:  (עזרה)
↑  Wiseman, Andreas (11 ביולי 2019). "HBO's 'Avenue 5' Set Damaged In Fire At Warner Bros' Leavesden Studios In UK – Update". Deadline Hollywood. נבדק ב-21 בדצמבר 2019. {{cite web}}:  (עזרה)
↑  Schwartz, Ryan (8 בדצמבר 2019). "Avenue 5: Hugh Laurie Space Comedy Gets January Premiere Date at HBO". TVLine. נבדק ב-21 בדצמבר 2019. {{cite web}}:  (עזרה)
↑  Brooks, Sam (23 בינואר 2020). "Space satire Avenue 5 is brilliant, even as it meanders off course". The Spinoff. נבדק ב-12 בפברואר 2020. {{cite news}}:  (עזרה)
↑  אווניו 5 – סדרה חדשה
מתוך שהותרה לצורך הותרה שלא לצורך

מתוך שהותרה לצורך הותרה גם שלא לצורך או כלל מתוך, הוא כלל הלכתי שתוקפו מסברת חז"ל בדברי התורה, שמכוחו הותרה עשיית מלאכות ביום טוב גם כשאינן לצורך אוכל נפש, אלא לצורך אחר של יום טוב.
מקור ההיתר

מקור ההיתר נמצא במשנה מסכת ביצה וכן בגמרא שם:
"בֵּית שַׁמַּאי אוֹמְרִים, אֵין מוֹצִיאִין לֹא אֶת הַקָּטָן וְלֹא אֶת הַלּוּלָב וְלֹא אֶת סֵפֶר תּוֹרָה לִרְשׁוּת הָרַבִּים. וּבֵית הִלֵּל מַתִּירִין"
ובגמרא שם, נחלקו האמוראים במה נחלקו בית שמאי ובית הלל במשנה לעיל:
"תני תנא קמיה דרבי יצחק בר אבדימי השוחט עולת נדבה ביו"ט לוקה א"ל דאמר לך מני בית שמאי היא דאמרי לא אמרינן מתוך שהותרה הוצאה לצורך הותרה נמי שלא לצורך דאי בית הלל הא אמרי מתוך שהותרה הוצאה לצורך הותרה נמי שלא לצורך הכא נמי מתוך שהותרה שחיטה לצורך הותרה נמי שלא לצורך מתקיף לה רבה ממאי דב"ש ובית הלל בהא פליגי דלמא בערוב והוצאה לשבת ואין ערוב והוצאה ליו"ט קא מיפלגי מר סבר ערוב הוצאה לשבת וערוב הוצאה ליו"ט ומר סבר ערוב הוצאה לשבת ואין ערוב הוצאה ליו"ט כדכתיב: "ולא תוציאו משא מבתיכם ביום השבת"- בשבת אין ביו"ט לא. מתקיף לה רב יוסף אלא מעתה ליפלגו באבנים אלא מדלא מפלגי באבנים ש"מ בהוצאה שלא לצורך פליגי ואף ר' יוחנן סבר במתוך שהותרה הוצאה לצורך הותרה נמי שלא לצורך פליגי..."
העולה מהגמרא הנ"ל, שרב יוסף דוחה את הצעתו של רבה, שנחלקו בענייני עירוב ומלאכת הוצאה ביום טוב, ואומר שנחלקו בדין "מתוך". וכן המסקנה העולה מהגמרא, כדברי רב יוסף. רב יוסף הוכיח לרבה שאם אכן נחלקו בית שמאי ובית הלל בענייני עירוב והוצאה אם נוהגים בהם ביום טוב, היה צריך לכתוב את המחלוקת באבנים ודומיהן שאין בהם צורך יום טוב, וכיון שלדעת בית הלל אין איסור של עירוב והוצאה, גם זה מותר. אלא, שהמשנה הביאה אך ורק דוגמאות שיש בהם צורך יום טוב, ואם כן, הם נחלקו בסברת "מתוך", האם התורה התירה או לא.
גדרי ההיתר

בית הלל סוברים שהתורה התירה ביום טוב מלאכות לצורך אוכל נפש שנאמר: ”אך אשר יאכל לכל נפש הוא לבדו ייעשה לכם”. אמנם למדו חכמים שיחד עם ההיתר לעשות מלאכות מסוימות לצורך אוכל נפש, התירה התורה לבצע את אותן המלאכות גם עבור צרכים אחרים שיש לאדם ביום טוב, משום שכאשר התורה התירה ומצד שני לא הגבילה את האיסור לכך אין הוכחה לכך שהתורה אסרה גם בדברים שאינם אוכל נפש ממש. אולם מלאכות שאינן קשורות להכנת מאכלים, אלא מלאכות אחרות שאין יסודם אוכל נפש, לא הותרו כלל ביום טוב, שנאמר: ”כל מלאכת עבודה לא תעשו”.
דוגמאות להיתר 'מתוך'

דוגמאות למלאכות שונות שהותרו עבור כלל צורכי יום טוב מאחר שהותרה לצורך אוכל נפש:
מלאכת הוצאה לרשות הרבים, וכן איסור העברה ד' אמות ברשות הרבים, שמתוך שהותרה לצורך אוכל נפש לשם העברת מאכלים, הותרה גם לשאר צורכי יום טוב. ולכן גם טלטול סידור תפילה לבית הכנסת או טיול עם עגלת תינוק (גם במקום שלא קיים בו עירוב) מותרים ביום טוב.
מלאכת הבערה, שהותרה ביום טוב עבור בישול ואפיית מאכלים, ומתוך כך הותרה גם עבור הדלקת נר להאיר או הבערת אש בתנור לחימום מצינת החורף (אם כי יצירת אש חדשה ביום טוב אסורה משום איסור מוליד, ועל פי ההלכה הבערת האש צריכה להיעשות באמצעות העברת אש קיימת לנר או לתנור).
מלאכת בישול, שהותרה ביום טוב עבור בישול מאכלים, ומתוך כך הותר גם חימום מים לשם שטיפת ידיים וכלים.
מלאכת שחיטה (הכוללת הוצאת דם), שהותר להקריב ביום טוב עולת נדבה, וכן בבעילת מצווה (בפעם הראשונה) שמותר לעשות חבורה ולהוציא דם ישנה סברא המתירה מחמת סברת מתוך.
באלו מלאכות חל כלל "מתוך"

בדברי הרמב"ם נזכר הכלל בפירוש רק ביחס למלאכות הוצאה מרשות לרשות והבערה, ולא ביחס לאף מלאכות אחרות. אף על פי כן, לדעת רוב הפוסקים, כל מלאכה שעיקרה לצורך אוכל נפש חל עליה דין 'מתוך', וכפי שסיכם המאירי: ”לא הוצאה בלבד אמרו עליה שמתוך שהותרה לצורך אכילה הותרה שלא לצורך אכילה אלא אף בכל הדברים שהם נעשות תמיד לצורך אכילה כגון כך”.
ולדעת בעלי התוספות דין "מתוך" תקף גם ביחס למלאכות שעיקרן לא לצורך אוכל נפש אך לעיתים משמשות לצורך אוכל נפש, כגון מלאכת בונה, שאף שעיקרה אינו לצורך אוכל נפש, מאחר שבכלל המלאכה כלול גם איסור גיבון גבינה, מתוך שהותר לגבן לצורך אוכל נפש, כך הותר לבנות בית שחרב ביום טוב אם זה לצורך יום טוב, אלא שלמעשה הדבר אסור משום עובדין דחול.
מאידך, לדעת הלבוש ועוד אחרונים דין "מתוך" חל רק במלאכות הוצאה והבערה.
גם מלאכות שלא הותרו לגמרי ביום טוב, כגון מלאכות טוחן ובורר (שהותרו רק באופן ביתי), הותרו בכלל 'מתוך'.
מלאכה שאינה לצורך יום טוב כלל

כאשר מלאכה שהותרה ביום טוב נעשתה שלא לצורך, כגון שמטלטל דבר מה ברשות הרבים ללא תועלת או שמבעיר אש ללא תכלית, נחלקו הראשונים האם עבר על איסור, ומהי חומרתו. לדעת רוב הראשונים עבר על איסור מדאורייתא, לשיטת רש"י האיסור מדרבנן, ויש שיטה יחידה בדעת רש"י שאין איסור כלל. לכל הדעות, עשיית המלאכות לצורך, נכרי, ובהמה, ושריפת קדשים - אסורה מהתורה.
מלאכה שאינה לצורך יום טוב כלל > שיטת רש"י

כתב רש"י
ש"מ דלכולי עלמא יש הוצאה ליו"ט אלא שמן התורה הותרה לצורך וב"ה אית להו כיון דהותרה לצורך הותרה מן התורה לגמרי אלא רבנן גזור במידי דהוי טרחא דלא צריך כגון אבנים אבל בקטן וספר תורה דצריכינן להו ביו"ט לא גזור ובית שמאי לית להו מיגו ומידי דצורך אכילה שהתורה התירתו הותר ושאינו צורך אכילה באסורו עומד מן התורה
בדעת רש"י רבים סוברים שהתיר רק מדאורייתא שלא לצורך כלל. ויש סוברים שרש"י התיר לגמרי.
בעלי התוספות והרשב"א הקשו כמה קושיות על רש"י, ולמסקנה הם סוברים כדעת רוב הראשונים שהאיסור מדאורייתא.